
清 乾隆《采茶歌》　　前日采茶我不喜，率缘供览官经理;今日采茶我爱观，吴民生计勤自然。云栖取近跋山路，都非吏备清跸处，无事回避出采茶，相将男妇实劳劬。嫩荚新芽细拨挑，趁忙谷雨临明朝;雨前价贵雨后贱，民艰触目陈鸣镳。由来贵诚不贵伪，嗟哉老...
　　清 乾隆《采茶歌》
　　前日采茶我不喜，率缘供览官经理;今日采茶我爱观，吴民生计勤自然。云栖取近跋山路，都非吏备清跸处，无事回避出采茶，相将男妇实劳劬。嫩荚新芽细拨挑，趁忙谷雨临明朝;雨前价贵雨后贱，民艰触目陈鸣镳。由来贵诚不贵伪，嗟哉老幼赴时意;敝衣粝食曾不敷，龙团凤饼真无味。
　　宋 林和靖 《尝茶次寄越僧灵皎》
　　白云峰下两枪新，腻绿长鲜谷雨春。静试却如湖上雪，对尝兼忆剡中人。瓶悬金粉师应有，筋点琼花我自珍。清话几时搔首后，愿与松色劝三巡。
　　清 郑板桥《七言诗》
　　不风不雨正晴和，翠竹亭亭好节柯。最爱晚凉佳客至，一壶新茗泡松萝。几枝新叶萧萧竹，数笔横皴淡淡山。正好清明连谷雨，一杯香茗坐其间。
　　唐寅《牡丹图》
　　谷雨花枝号鼠姑，戏拈彤管画成图。
　　平康脂粉知多少，可有相同颜色无。
　　许浑 《送前缑氏韦明府南游》
　　酒阑横剑歌，日暮望关河。道直去官早，家贫为客多。
　　山昏函谷雨，木落洞庭波。莫尽远游兴，故园荒薜萝。
　　曹邺《老圃堂(一作薛能诗)》
　　邵平瓜地接吾庐，谷雨干时手自锄。
　　昨日春风欺不在，就床吹落读残书。
　　王贞白 《白牡丹》
　　谷雨洗纤素，裁为白牡丹。异香开玉合，轻粉泥银盘。
　　晓贮露华湿，宵倾月魄寒。家人淡妆罢，无语倚朱栏。
　　孟浩然 《春中途中寄南巴崔使君》
　　旅人游汲汲，春气又融融。农事蛙声里，归程草色中。
　　独惭出谷雨，未变暖天风。子玉和予去，应怜恨不穷。

